મળતી માહિતી અનુસાર, ભરૂચ શહેરના કસક નવીનગરી વિસ્તારમાં આવેલાં રોકડિયા હનુમાન મંદિર પાસે સ્ટ્રીટ લાઇટના અજવાળામાં જાહેરમાં જુગાર રમતાં મુબારક યાકુબ મન્સુરી, સોહેલ યુસુફ પટેલ, શકિલ ગુલામ ઉર્ફે બાબુ પટેલ તેમજ ઇરમાન ગુલામ ઉર્ફે બાબુ પટેલને ઝડપી પાડ્યાં હતાં. પોલીસે જુગારિયાઓ પાસેથી રોકડા રૂપિયા 23 હજાર તેમજ 5 હજારની મત્તાના 3 મોબાઇલ મળી કુલ 28 હજારનો મુદ્દામાલ જપ્ત કરી બનાવ સંદર્ભે ભરૂચ સી ડિવિઝન પોલીસે ગુનો નોંધી તપાસ હાથ ધરી છે.